משבר האשראי - מוחשית
מהו משבר האשראי?
זהו פיאסקו פיננסי כלל-עולמי הכולל מונחים שוודאי שמעתם, כמו משכנתאות סאבפריים
אג"ח מגובה משכנתאות, שווקי אשראי קפואים ועסקות החלף על חדלון פרעון
מי מושפע? כולם.
איך זה קרה? הנה איך.
משבר האשראי מפגיש שתי קבוצות אנשים
בעלי בתים ומשקיעים.
בעלי הבתים מייצגים את המשכנתאות שלהם, והמשקיעים מייצגים את הכסף שלהם.
המשכנתאות האלו מייצגות בתים, והכסף הזה מייצג מוסדות גדולים
כמו קרנות פנסיה, חברות ביטוח, קרנות ריבוניות, קרנות נאמנות, וכו'
הקבוצות האלו מופגשות דרך המערכת הפיננסית, קבוצת בנקים וברוקרים הידועים בשם "וול סטריט".
למרות שהדבר לא נראה כך, הבנקים האלו בוול סטריט נמצאים בקשר הדוק עם הבתים האלו ב"רחוב הראשי".
כדי להבין איך, בואו נתחיל בהתחלה.
לפני שנים, המשקיעים ישבו על ערימת הכסף שלהם
וחיפשו השקעה טובה כדי לעשות עוד יותר כסף.
באופן מסורתי, הם הולכים לבנק הפדרלי וקונים אגרות חוב, שנחשבות להשקעות הבטוחות ביותר.
אבל בצל בועת הדוט.קום וה-11 בספטמבר
יו"ר הבנק הפדרלי, אלן גרינספן, מנמיך את הריבית ל-1% בלבד כדי לשמור על כלכלה יציבה.
1% הוא החזר מאוד נמוך על השקעות, אז המשקיעים אומרים "לא, תודה"
מצד שני, בנקים בוול סטריט יכולים ללוות מהבנק הפדרלי תמורת 1% בלבד.
Add to that general surpluses from Japan, China and the Middle East
ויש אשראי זול בשפע.
מה שמאפשר לבנקים ללוות כסף בקלות, וגורם להם להשתמש המון ב... מנופים
מנוף הוא הלוואת כסף על-מנת להעצים את תוצאת העסקה
הנה איך זה עובד: בעסקה רגילה, מישהו עם $10,000 קונה קופסא ב-$10,000
הוא אחר-כך מוכר אותה למישהו אחר ב-$11,000
עבור רווח של $1,000. עסקה טובה.
אבל בעזרת מנוף, מישהו עם $10,000 ילווה עוד $990,000
מה שיתן לו $1,000,000 ביד.
הוא אחר כך הולך וקונה 100 קופסאות עם ה-$1,000,000 שלו
ומוכר אותן למישהו אחר עבור $1,100,000.
אחר כך הוא מחזיר את ה-$990,000 שלו פלוס ריבית של $10,000
ואחרי ה-$10,000 ההתחלתיים, הוא נותר עם רווח של $90,000 לעומת ה-$1,000 של הבחור האחר.
מנופים הופכים עסקאות טובות לעסקאות מצויינות. זוהי הדרך העיקרית בה בנקים מרוויחים את הכסף שלהם.
וול סטריט לוקחים המון אשראי, עושים עסקאות מצויינות ומתעשרים
ואחר-כך מחזירים את ההלוואות.
המשקיעים רואים את זה ורוצים חלק בעניין. זה נותן לוול סטריט רעיון
הם יכולים לחבר את המשקיעים עם בעלי הבתים דרך המשכנתאות.
הנה איך זה עובד
משפחה רוצה בית, אז הם חוסכים למקדמה והולכים לברוקר משכנתאות.
הברוקר מחבר את המשפחה עם מלווה שנותן להם משכנתא.
הברוקר מקבל עמלה יפה.
המשפחה קונה בית והם הופכים לבעלי בית.
זה מצויין עבורם, כי מחירי הבתים נותרו בעלייה כמעט תמיד. הכל מסתדר.
יום אחד, המלווה מקבל שיחה מבנקאי השקעות שרוצה לקנות את המשכנתא.
המלווה מוכר אותה במחיר יפה מאוד.
הבנקאי לווה מיליונים של דולרים וקונה עוד אלפי משכנתאות
ושם אותם בקופסא קטנה.
עכשיו כל חודש הוא מקבל תשלומים מבעלי הבתים של כל המשכנתאות בקופסא.
ואז הוא עושה את הקסמים הבנקאיים שלו
שהם למעשה לחתוך את הקופסא לשלוש פרוסות
"בטוח, בסדר ומסוכן".
הוא מחבר את הפרוסות חזרה לקופסא וקורא לה Collateralized Debt Obligation, או CDO.
CDO הוא כמו שלושה מגשים מדורגים
כשהכסף נכנס, המגש העליון מתמלא ראשון, אחר כך השני, וכל מה שנותר - לשלישי.
הכסף הוא של בעלי הבתים שמשלמים את המשכנתאות שלהם.
אם חלק מהבעלים מפסיקים לשלם את המשכנתא
פחות כסף נכנס והמגש התחתון עלול לא להתמלא.
זה הופך את המגש התחתון למסוכן יותר, ואת המגש העליון לבטוח יותר.
כדי לכסות על הסיכון הגבוה יותר
המגש התחתון מקבל שיעור תשואה גבוה יותר, בעוד שהמגש העליון מקבל שיעור נמוך יותר.
כדי להפוך את המגש העליון לבטוח עוד יותר, בנקים יבטחו אותו עבור תשלום קטן שנקרא Credit Default Swap.
הבנקים עושים את כל זה כדי שחברות דירוג האשראי ידרגו את הפרוסה העליונה כהשקעת AAA
הדירוג הגבוה והבטוח ביותר.
פרוסת ה"בסדר" מקבלת BBB, לא רע, והם לא טורחים לדרג את הפרוסה המסוכנת.
בזכות דירוג ה-AAA, הבנקאי יכול למכור את הפרוסה הבטוחה למשקיעים שרוצים רק השקעות בטוחות.
הוא מוכר את פרוסת ה"בסדר" לבנקאים אחרים, ואת הפרוסות המסוכנות לקרנות גידור ולוקחי סיכונים אחרים.
בנקאי ההשקעות עושה מיליונים.
ומחזיר את ההלוואות שלו.
לבסוף, המשקיעים מצאו השקעה טובה עבור הכסף שלהם, טובה בהרבה מאגרות החוב ב-1%.
הם מרוצים עד כדי כך שהם דורשים עוד פרוסות CDO
אז הבנקאי מתקשר למלווה ומבקש עוד משכנתאות
המלווה מתקשר לברוקר ומבקש עוד בעלי בתים
אבל הברוקר לא מוצא אף אחד.
כל מי שמתאים לקבל משכנתא כבר קיבל אחת.
אבל יש להם רעיון
כאשר בעלי הבתים מפסיקים לשלם המלווה מקבל את הבית, ומחירי הבתים תמיד עולים.
כיוון שהם מכוסים בדיפולט של בעלי הבית
המלווים יכולים להוסיף סיכון למשכנתאות חדשות ולא לדרוש מקדמה
הוכחת הכנסה, שום מסמכים בכלל!
וזה בדיוק מה שהם עשו.
אז במקום להלוות לבעלי בתים אחראיים, משכנתאות הנקראות משכנתאות פריים
הם התחילו להלוות לבעלי בתים אחראיים פחות.
אלו הן משכנתאות סאבפריים.
זוהי נקודת המפנה.
אז, כמו תמיד, הברוקר מחבר את המשפחה עם המלווה והמשכנתא
ומקבל את העמלה שלו.
המשפחה קונה בית גדול.
המלווה מוכר את המשכנתא לבנקאי
שהופך אותה ל-CDO
ומוכר פרוסות למשקיעים ואנשים אחרים.
למעשה, הכל עובד מצויין וכולם מתעשרים.
אף אחד לא דאג, כי ברגע שהם מכרו את המשכנתא לבחור הבא, זו הייתה כבר הבעיה שלו.
אם בעלי הבתים הפסיקו לשלם, לא היה אכפת להם
הם מכרו את הסיכון שלהם לבחור הבא ועשו מיליונים
כמו לשחק תפוח אדמה לוהט עם פצצת זמן.
שלא במפתיע, בעלי הבית מפסיקים לשלם את המשכנתא, שברגע זה שייכת לבנקאי.
הוא מעקל את הנכס ואחד מהתשלומים החודשיים שלו הופך לבית.
לא נורא, הוא מעמיד אותו למכירה.
אבל יותר ויותר מהתשלומים החודשיים שלו הופכים לבתים.
עכשיו כל-כך הרבה בתים עומדים למכירה, שהם יוצרים יותר היצע מביקוש
ומחירי הבתים כבר לא עולים. למעשה, הם צונחים.
זה יוצר בעיה מעניינת עבור בעלי הבתים שעדיין משלמים את המשכנתאות שלהם
כאשר כל הבתים בשכונה שלהם עומדים למכירה, הערך של הבית שלהם יורד
והם תוהים מדוע הם עדיין משלמים את המשכנתא שלהם בסך $300,000
בעוד שהבית כבר עולה $90,000
הם מחליטים שלא הגיוני להמשיך ולשלם, למרות שהם יכולים להרשות לעצמם
הם מוותרים על הבית שלהם. שיעורי הדיפולט שוטפים את המדינה והמחירים צונחים.
עכשיו הבנקאי מחזיק בקופסא מלאה בבתים חסרי תועלת.
הוא מתקשר לחברו המשקיע כדי למכור את ה-CDO שלו, אבל המשקיע לא טיפש ואומר "לא, תודה".
הוא יודע שזרם הכסף הוא אפילו לא טפטוף.
הבנקאי מנסה למכור לכולם, אבל אף אחד לא רוצה לקנות את הפצצה שלו.
הוא משתגע כי הוא לווה מיליונים, לפעמים מיליארדים, של דולרים כדי לקנות את הפצצה שלו
והוא לא יכול להחזיר את הכסף. לא משנה מה הוא מנסה, הוא לא יכול להיפטר ממנה.
אבל הוא לא היחיד
המשקיעים כבר קנו אלפי פצצות כאלו.
המלווה מתקשר ומנסה למכור את המשכנתא שלו, אבל הבנקאי לא קונה אותה, והברוקר נותר בלי עבודה.
כל המערכת הכלכלית קפואה, ומתחיל להחשיך...
כולם מתחילים לפשוט את הרגל.
אבל זה לא הכל
המשקיע מתקשר לבעל הבית ומודיע לו שההשקעות שלו לא שוות כלום.
אפשר לראות איך המשבר נע במעגל.
ברוכים הבאים למשבר האשראי.